Protokoll sentralstyremøte 07.17

2. desember 2017

Møterom Husveg, Sporveisgata 10, Oslo

Tilstede: Bernt Wu (leder), Tanita Thomassen, Joakim Ramsland og Solveig-Marie Oma

Andreas Lindrupsen var tilgjengelig på telefon på sak 114/17 og 115/17

Fra administrasjonen: Trine-Lise Østlund Blime

Forfall: Stian Snoen, Fatuma Abdi og Andreas Lindrupsen (deler av møtet)

Saksliste

[**SAK 101/17 Godkjenning av innkalling og saksliste** 1](#_Toc500870040)

[**SAK 102/17 Orienteringer** 1](#_Toc500870041)

[**SAK 103/17 Rutiner og kommunikasjon** 2](#_Toc500870042)

[**SAK 104/17 Invitasjoner** 2](#_Toc500870043)

[**SAK 105/17 Utvalg** 2](#_Toc500870044)

[**SAK 106/17 Regionene Rundt** 4](#_Toc500870045)

[**SAK 107/17 NBfU i Media og sosiale medier** 5](#_Toc500870046)

[**SAK 108/16 Trygghetsgruppa** 5](#_Toc500870047)

[**SAK 109/17 NBfU-konferansen** 6](#_Toc500870048)

[**SAK 110/17 Spark VM 2018** 6](#_Toc500870049)

[**SAK 111/17 Tillitsvalgtskonferansen 2018** 6](#_Toc500870050)

[**SAK 112/17 Statusrapport på søknader** 6](#_Toc500870051)

[**SAK 113/17 Høstkurs** 8](#_Toc500870052)

[**SAK 114/17 Interessepolitikk** 8](#_Toc500870053)

[**Sak 115/17 Prinsipprogram** 8](#_Toc500870054)

[**SAK 116/17 Økonomi og budsjett 2018** 8](#_Toc500870055)

[**SAK 117/17 Datoplan 2017/2018** 8](#_Toc500870056)

[**SAK 118/17 Eventuelt** 9](#_Toc500870057)

## **SAK 101/17 Godkjenning av innkalling og saksliste**

Vedtak: Innkalling og saksliste godkjennes.

## **SAK 102/17 Orienteringer**

Det ble gjennomgått hva styremedlemmene har gjort siden forrige møte:

Tanita:

* Har skrevet søknader for region Nord
* Har representert NBfU på møte med FN i Bonn. Hun orienterte fra dette møtet. Mange spennende innlegg om hvordan inkludere flere funksjonshemmede i arbeid og frivillighet.
* Hun har satt seg inn i arbeidet som sentralstyret gjør

Joakim:

* Har jobbet med Spark-VM
* Har jobbet med å sette sammen et styre i region Sør og julebordet med region Vest og Sør.
* Har arbeidet med søknad
* Var på generalforsamlingen til Unge Funksjonshemmede sammen med Henning, Isabel og Ida.

Solveig-Marie:

* Holdt et foredrag for Unge Diabetikere
* Har snakket med medlemmer om hva de er interessert i for å ta med innspill til Sentralstyret
* Hun har satt seg inn i saker og sentralstyrearbeidet

Bernt:

* Har jobbet med prinsipprogrammet
* Har avholdt Au-møte
* Holdt et foredrag for Ungdiabetes Nordland
* Vært med på et møte med Blindeforbundet om et prosjekt der de lager et undervisningsopplegg for synshemmede barn og unge. Dette prosjektet er i hovedsak rettet mot lærere, men foreldre skal også kunne benytte seg av det.
* Hatt første møte i interessepolitisk utvalg
* Hatt møte med Ingrid Thunem fra NHfU og snakket om samarbeid.
1. Generalforsamling Unge Funksjonshemmede

Joakim orienterte om møtet. NBfU var representert gjennom Ida, Henning og Joakim. Isabel var tilstede da hun sitter i styret i Unge funksjonshemmede. Hun ble ikke gjenvalgt og går dermed ut av styret i januar.

1. Møte med NHFU

Bernt har hatt møte med Ingrid Thunem fra NHFU og snakket om samarbeid i to ulike prosjekter. De skal lage en guide for hvordan man tilpasser sine arrangement for ulike funksjonshemninger som for eksempel synshemmede. Her har Bernt sendt henne vår ledsagerguide og vil bistå med andre spørsmål som kan komme opp. Hun snakket også om et annet prosjekt som de vil ha om seksuelle overgrep. Her var det snakk om to mindre prosjekter. Ett for medlemmer og ett over tre år der man skal hjelpe funksjonshemmede som har blitt utsatt for overgrep.

1. Foredrag for Ungdiabetes Nordland
Bernt og Solveig-Marie har holdt et foredrag for unge diabetikere om hvordan man driver en organisasjon for synshemmede.

Vedtak: Tatt til orientering.

## **SAK 103/17 Rutiner og kommunikasjon**

Bernt åpnet til diskusjon om hvordan rutinene om kommunikasjon skal være. Alle var enige i at hvis man får en oppgave så har man ansvar for at den blir gjennomført. Har man ikke mulighet selv så skal man si ifra til noen andre og spørre om de kan hjelpe til.

Det er viktig å svare på mail som krever raskt svar og sjekke e-post hver dag. Fra nå av så skal alle svare på ukesmailene om hva de skal gjøre av NBfU-ting i uken som kommer.

Vedtak: Sentralstyret må bli flinkere på rutiner og kommunikasjon framover.

## **SAK 104/17 Invitasjoner**

Trine-Lise orienterte om invitasjoner som har kommet. NBfU har blitt invitert til landsmøtet i DBSU på Fuglesangsenteret i Danmark. Møtet avholdes 30. Mars til 1. April 2018. Tanita Thomassen drar fra sentralstyret og Internasjonalt utvalg vil bli forespurt om de har mulighet å sende en representant også.

Vedtak: Trine-Lise sender mail med forespørsel til internasjonalt utvalg.

## **SAK 105/17 Utvalg**

a) Interessepolitisk utvalg

Bernt Wu orienterte fra interessepolitisk utvalg. Følgende personer sitter i utvalget:

Mohammad Ishaq (leder)

Cathrine Marie Kristiansen (referent)

Sozan M. A

Bernt Wu

Mia Helene Vattøy

Ida Sødahl Utne

Keenan Tartousi

Utvalget har avholdt sitt første møte og de har blitt enige om at de må ha et fysisk møte i fremtiden i tillegg til telefonmøtene. De har drodlet litt rundt hvilke saker som er viktige og dette er noen av sakene som ble nevnt; TT-ordning, Utdanning, tilgjengelighet, IKT og aktuelle saker som kommer opp.

b) Internasjonalt utvalg

Trine-Lise orienterte fra internasjonalt utvalg og gikk igjennom protokollen fra det første møtet.

De har konstituert seg og Fatuma Abdi ble leder, Hawkilara Axelsen nestleder og referent. De resterende medlemmene i utvalget er Mia Bjerkestrand, Nazish Mahmood, Mariam Tartousy, Maiken Mucha og Marita Abrahamsen

Utvalget vil i hovedsak avholde telefonmøter (minst 1. gang i måneden), men ønsker å gjennomføre et fysisk møte i tillegg til disse. Dette møtet vil avholdes 19-21. januar i sporveisgata 10, Oslo.

Følgende saker ble diskutert på det første møtet;

1. Samarbeidet mellom Blindeforbundet i Mosambik (ACAMO) og Høyskolen i Oslo og Akershus (HiOA)
2. Ungdomssamarbeid med det polske blindeforbundet
3. Instruktørkurs for Ekkolokasjon. - Sentralstyret mente at dette ikke er et prosjekt for internasjonalt utvalg. Man mener at dette er et viktig prosjekt som man burde søke penger om og sette ned en egen arbeidsgruppe til.

De diskuterte også hva de ønsket å jobbe med i fremtiden og av de tingene som ble diskutert så la sentralstyret vekt på synshemmedes muligheter til å studere i utlandet som et viktig punkt. Her kan man samarbeide med blant annet ANSA.

Utvalget skal selv lage sitt mandat og så sende det til Sentralstyret for godkjenning. Fatuma har laget et utkast til mandat, men dette må de jobbe videre med

Arbeidsgruppen er bra, men settes som en egen gruppe utfor utvalget.

Vedtak: Utvalget lager utkast til mandat og sender dette til Sentralstyret for godkjenning. Det nedsettes en gruppe som skal jobbe med en søknad om ekkolokasjon.

c) Utvalgene i Blindeforbundet

Trine-Lise hadde ikke noe å informere

## **SAK 106/17 Regionene Rundt**

Tanita orienterte om arbeidet som har blitt gjort i de ulike regionene. Joakim og Bernt supplerte underveis.

Region Vest og region Sør

Region Vest har arrangert julebord sammen med region Sør. Det møtte opp totalt 13 medlemmer jevnt fordelt mellom regionene. Man merker at det er et generasjonsskifte i begge disse regionene nå. I region Vest har de som tidligere var ressurspersoner begynt å trekke seg ut og det er de yngre, nyere medlemmene som arrangerer ulike arrangement. I region Sør har man i flere år sett at medlemsmassen har vært ung og det har i flere år vært denne regionen med lavest gjennomsnittsalder.

I region Sør skal man prøve å arrangere et årsmøte til våren dersom man finner nok folk som vil sitte der. Sentralstyret gikk igjennom aktuelle kandidater som kan sitte i styret. Joakim følger opp denne saken og tar kontakt med aktuelle til et styre i region Sør. Regionsutvalget får ansvar å følge opp at et årsmøte i region Sør blir avholdt. Forslaget er å avholde det i april, første helgen etter påsken.

Region Nord

Det var for få påmeldte til å avholde høstarrangementet og det ble derfor avlyst. Det jobbes med et samarbeid med Unga med Synsnedsetting om et felles sommerarrangement i 2018. Årsmøtet til region Nord vil avholdes på Evenes syn- og mestringssenter 12.-15. april. Økonomien i regionen går bra og man jobber med å skrive søknader for å kunne ha et større aktivitetsnivå. Det er spesielt lokale arrangement man satser på i de store byene. En stor andel av regionens medlemmer bor i disse og det er derfor aktuelt å ha arrangementer her. Man har også fått penger til et snøskuterarrangement som man holder på å planlegge.

Region Hedmark og Oppland

Sentralstyret ønsker å arrangere en bowlingdag i Gjøvik i 13. januar med mat etterpå. Man diskuterte om Hedopp-medlemmer skal bli invitert til arrangement i Midt. Solveig-Marie tar kontakt med region Midt og spør om dette er noe regionen ønsker.

Region Midt-Norge

De skal arrangere et julebord og kurs i haptisk kommunikasjon i desember. Det er mange deltagere fra region Nord også på dette julebordet. De avholdt en restaurantaksjon i slutten av oktober.

Region Øst

De skal arrangere julebord andre helgen i desember og årsmøtet avholdes i Drammen 9.-11. mars. De har arrangert et IT-kurs i oktober som var finansiert gjennom extra-express.

Vedtak: Regionsutvalget følger opp medlemsmøtet i region hedopp. Resten av saken tas til orientering.

## **SAK 107/17 NBfU i Media og sosiale medier**

Vi har hatt to leserinnlegg på trykk siden forrige møte. Fatuma Abdi var på trykk i Hamar arbeiderblad 26. oktober og Solveig-Marie var på trykk i verdidebatt.no med innlegget «evig prøvekanin».

Vi har satt oss mål om 12 leserinnlegg og redaksjonelle innlegg i løpet av perioden. Neste møte er i mars så da må flere skrive innlegg før den tid for å nå målet. Følgende saker ble diskutert om man skulle gå ut med:

Gå igjennom saker som kommer

fyrverkeri

Pensum ved skolestart

Nasjonale prøver

Tusen takk Altinn, endelig kan jeg sjekke skatten min selv

Skjemaene for søknad om hjelpemidler som skrives på papir – leserinnlegg Solveig-Marie

Synstolket OL skal Bernt gå ut med – redaksjonelt Bernt

Vedtak: Sentralstyret jobber for å være aktive i media og nå målet som man har satt om 12 innlegg i løpet av et år.

## **SAK 108/16 Trygghetsgruppa**

Vi har fått inn svar fra trygghetsgruppen om hvem som ønsker å fortsette og hvordan arbeidet det siste året har gått. Tanita orienterte og leste opp svarene. Jørgen Støttum, Atle Lunde og Arild Røland tar gjenvalg for 2 år. Marthe Berg tar gjenvalg for ett år. Sentralstyret vedtar at trygghetsgruppen for 2018 skal bestå av følgende personer:

Atle Lunde (leder)

Jørgen Støttum

Arild Røland

Marthe Berg

Anette Klein

Trygghetsgruppen bestemmer selv hvem som blir kontaktperson for hvilken region.

En fra trygghetsgruppen kommer på sentralstyremøtet 16.-18. mars. Denne personen skal bare orientere og trenger bare være med en dag. Sentralstyret foretrekker 17. mars men tilpasser seg når den aktuelle trygghetsgruppemedlemmet har mulighet. På tillitsvalgtskonferansen så ønsker man at alle fra trygghetsgruppen er med.

Vedtak: Trine-Lise kontakter trygghetsgruppen om at hele gruppen er gjenvalgt og representasjon på neste Sentralstyremøte og TVK.

## **SAK 109/17 NBfU-konferansen**

Bernt Wu orienterte om arbeidet så langt. Det er budsjettert med 70.000kr til NBfU-konferansen. Utkast til program er utarbeidet og vil bli sendt Sentralstyret.

Vedtak: Kontoret jobber videre med programmet sammen med regionsutvalget og tar med seg innspillet fra Sentralstyret i arbeidet.

## **SAK 110/17 Spark VM 2018**

Jørgen Støttum har søkt om flere midler til Spark VM 2018 for å få med flere deltakere. Joakim orienterte om hvordan de har jobbet så langt og prioriteringene som har blitt gjort da man har valgt ulike medlemmer å ha med. Sentralstyret diskuterte hvordan man skulle kunne få med flere medlemmer og hvor mye man har mulighet til å bevilge.

Vedtak: Det bevilges 40.000 kr ekstra til Spark VM, men da må det være med en ledsager til. De under 26 år skal prioriteres.

## **SAK 111/17 Tillitsvalgtskonferansen 2018**

Tillitsvalgtskonferansen avholdes 4.-6. mai, på Scandic Fornebu. Kostnaden for opphold for 31 personer er 23900kr. Regionsutvalget har ansvar for programmet, men Sentralstyret har følgende ønsker:

* Erfaringsutveksling om å arrangere arrangement
* Hvordan inkludere alle medlemmer, uansett funksjonshemming.
* Økonomidel.

Det sendes i tillegg en mail til styrene for innspill til program for TVK og hva de vil ha med.

For å kunne inkludere fremtidige styremedlemmer i region hedopp så sendes alle medlemmer i Hedopp en mail med invitasjon til konferansen. De resterende regionene har mulighet til å sende sine regionstyrer.

Vedtak: Regionsutvalget tar innspillene med seg i det videre arbeidet med konferansen.

## **SAK 112/17 Statusrapport på søknader**

Vi følger opp søknader og setter oss mål for hvilke søknader som skal hvor. Andreas har sendt inn en søknad om seiling til Herreløse Arv. Solveig-Marie fikk ikke tildelt noen søknad tidligere, men vil se på en søknad om å lage tilgjengelige brettspill.

Vedtak: sentralstyremedlemmene fortsetter videre med søknadsarbeidet.

## **SAK 113/17 Høstkurs**

Sentralstyret diskuterte hvilken type kurs som skulle avholdes høsten 2018. Dersom noen av søknadene vi har inne blir innvilget avholdes dette kurset, dersom ikke det skjer så avholdes enten selvforsvarskurs elle Bli-voksen-kurs.

Vedtak: Selvforsvarshelg eller Bli-voksen-kurs arrangeres dersom ikke noen søknader blir innvilget. Datoen er 19.-21. oktober

## **SAK 114/17 Interessepolitikk**

Solveig-Marie åpnet til diskusjon om hvem som vedtar politikk i NBfU. Andreas gikk igjennom hvordan det har blitt gjennomgått før. Man diskuterte hvor mye interessepolitisk utvalg skal mene og hva sentralstyret og leder kan mene. Man ble enig i at hvis saker kommer inn fortløpende så sender kontoret disse direkte til Bernt som bestemmer om det er noe han selv kan gå ut med eller om han må inkludere en større del av organisasjonen.

## **Sak 115/17 Prinsipprogram**

Bernt orienterte om hvordan arbeidet gikk. De har hatt et fysisk møte og de er i gang å skrive en del hver til programmet. Det blir overordnede debatter på nbfu-konferansen. Ha en bolk om å ha arbeidslivet og da diskuterte man å invitere arbeidsgiverorganisasjone eller debatt. NHFU og SAF sees på å inviteres.

Vedtak: Arbeidet med NBfU-konferansen fortsetter

## **SAK 116/17 Økonomi og budsjett 2018**

Trine-Lise orienterte om regnskapet og la fram budsjett for 2018 til revisjon. Sentralstyret ble enig i noen forandringer og det hele budsjettet ligger vedlagt.

Vedtak: Regnskapet tas til orientering og budsjett 2018 vedtas.

## **SAK 117/17 Datoplan 2017/2018**

Oktober:

13.-15. oktober sentralstyremøte, Oslo

20.-22. oktober foreldrekurset, Hurdal

Desember:

1.-3. desember sentralstyremøte, Oslo

Interessepolitikk,

Januar:

26.-28. januar NBfU-konferanse

Februar:

9.-11. februar Spark VM, Hurdal

Mars:

16.-18 mars sentralstyremøte

Mai:

4.-6. mai Tillitsvalgtskonferansen

Juni

1.-3. juni sentralstyremøte

September

14.-16. september Landsmøte, Hurdal

Oktober

19.-21. oktober Høstkurs

## **SAK 118/17 Eventuelt**

Solveig Marie Oma går igjennom skjemaene for å se hvordan man kan gjøre det bedre.

Samarbeid med NHFU

Bernt var på møte med Ingrid Thunem om å skrive søknad om seksuell helse og overgrep. Tanita følger opp med Ingrid om søknaden og det praktiske rundt den.

Drikke på sentralstyremøter

Ved middager så betaler NBfU en enhet som er alkoholfri, resten må man betale selv.

The Gathering

Man diskuterte hvordan man skulle være med. Man prøver samme kort som for to år siden og program. Andreas skal ringe sponsoransvarlige på TG for å se hva det kan koste.